APSTIPRINĀTA

ar Alūksnes pilsētas Bērnu un jaunatnes sporta skolas

direktores 2020.gada 27.augusta rīkojumu Nr. BJSS/1-18/20/15

**Alūksnes pilsētas Bērnu un jaunatnes sporta skolas mācību treniņu procesa organizēšanas kārtība no 2020.gada 1.septembra.**

Izdota saskaņā ar

Ministru kabineta 2020.gada 9.jūnija noteikumiem Nr. 360

“Epidemioloģiskās drošības pasākumi Covid -19

infekcijas izplatības ierobežošanai”

**1.Vispārīgie jautājumi**

1.1. Kārtība nosaka, kā Alūksnes pilsētas Bērnu un jaunatnes sporta skolā (turpmāk – Skolā) tiek organizēts mācību treniņu process Covid-19 infekcijas laikā, kā tiek nodrošināti Slimību profilakses un kontroles centra (turpmāk -SPKC) epidemioloģiskie ieteikumi.

1.2. Kārtība ir saistoša visiem Skolas darbiniekiem, izglītojamajiem, izglītojamo vecākiem vai likumiskajiem pārstāvjiem (turpmāk – vecākiem), kā arī citām personām, kas apmeklē Skolu.

**2. Mācību treniņu procesa norise un distancēšanās.**

2.1. Mācību treniņu process Skolā noris atbilstoši Skolas apstiprinātajam nodarbību grafikam.

2.2. Mācību treniņu process norit klātienē (Izglītības un zinātnes ministrijas (turpmāk – IZM) piedāvātais A modelis. Informācija ir atrodama skolā informācijas stendā, e-klasē un mācību treniņu grupu Watsapp sarakstē. Ja pēc epidemiologu ieteikuma Skolā būs jāīsteno IZM piedāvātais attālinātā mācību procesa C modelis, tad tas notiks ievērojot prasības, kas noteiktas Skolas direktora 2020.gada 27.marta rīkojumā Nr. BJSS/2-1/20/4.

2.3. Grupu pedagogi informē vecākus par atbildību (riskiem) izvērtēt izglītojamā līdzdalību profesionālās ievirzes un/vai interešu sporta izglītībā (mācību –treniņu nodarbībās, sacensībās), un par vecāku atbildību raudzīties, lai bērns neapmeklē nodarbības, ja viņam ir kādas akūtas veselības problēmas vai elpceļu infekcijas slimības pazīmes.

2.4. Mācību treniņu nodarbību vietās aizliegts atrasties personām, kuras atbilst kādai no personu grupām, kam ir noteikts pienākums ievērot stingru izolāciju, pašizolāciju vai mājas karantīnu, kā arī personas ar elpceļu infekcijas slimības pazīmēm.

2.5. Lai nodrošinātu distancēšanos, tiek ierobežota mācību treniņu grupas kontaktēšanās ar citu grupu, vienlaicīgi mācību treniņu nodarbību vietās atļauts atrasties ne vairāk kā 30 izglītojamajiem.

2.6. Tiek ierobežota dušu lietošana.

2.7. Iespēju robežās mazināta treniņgrupu savstarpēja sastapšanās (plūsmas pārklāšanās) – vienas grupas izglītojamie ir pametuši nodarbību vietu (t.sk.ģērbtuves), kad ierodas nākamā grupa.

2.8. Izglītojamie ierodas nodarbību vietās ne ātrāk kā 10 minūtes pirms nodarbības sākuma un lieki nekavējoties pamet to, līdzko nodarbība beigusies.

2.9. Pedagogi veic precīzu nodarbību apmeklējuma uzskaiti.

2.10. Visos gadījumos, kad izglītojamais neierodas uz mācību treniņu nodarbību, vecāki informē treneri īsziņā vai Watsapp sarakstē par izglītojamā prombūtnes iemeslu.

2.11. Vecāki, kas izglītojamos pavada un sagaida pirms un/vai pēc treniņiem, pulcējas ārpus nodarbību vietas (t.i.sporta zāles), nedrūzmējas un ievēro 2 m distancēšanos

2.12. Skolā redzamās vietās ir izvietotas norādes – ievērot 2 m distanci no pārējām personām. Izvietota visiem pieejama, skaidri salasāma informācija ar atgādinājumu par higiēnu.

2.13. Ja izglītojamais ceļā uz/ no skolu izmanto sabiedrisko transportu, tad ievēro uz to laiku spēkā esošos MK noteikumus par epidemioloģisko drošību.

2.14. Skolu neapmeklē gadījumā, ja kāds pedagogs , izglītojamais vai kāds no darbinieka, izglītojamā mājsaimniecības ir atgriezies no ārvalstīm, kuras SPKC ir noteicis kā valstis ar palielinātu COVID -19 izplatību. Jāatrodas mājās pašizolācijā, jāievēro SPKC noteikumi. Ja nav slimības pazīmju, tad pedagogs attālināti vada mācību treniņu procesu, bet izglītojamie seko un izpilda uzdoto, kas norādīts e-klasē vai Watsapp grupas sarakstē.

2.15. Skolā darbinieki, izglītojamie seko savam veselības stāvoklim, ievēro Skolas noteikto kārtību, SPKC ieteikumus, ja parādās elpceļu infekcijas simptomi nekavējoties informē (darbinieki – skolas administrāciju, izglītojamie – pedagogu) un seko norādījumiem.

2.16. Lai ierobežotu infekcijas izplatīšanos, bieži un rūpīgi tiek mazgātas rokas ar ūdeni un ziepēm, ievērojot SPKC mājas lapā publicētos ieteikumus “Rokumazgāšana” (<https://www.youtube.com/watch?v=vDlFPEoCnRo&feature=youtu.be>).

2.17. Skola nodrošina roku higiēnai piemērotus dezinfekcijas līdzekļus, kas izvietoti pie ieejām mācību treniņu nodarbību vietās.

2.18. Skolā tiek nodrošinātas noteiktās higiēnas prasības - tiek vēdinātas telpas, veikti uzkopšanas, kā arī dezinfekcijas (virsmas, rokturi, iespēju robežās sporta inventārs utt.) darbi.

2.19. Skolas organizētās sacensības notiek bez skatītājiem.

**3. Rīcība epidemioloģiskās situācijas pasliktināšanās gadījumos.**

3.1. Ja izglītojamam, atrodoties Skolā, parādās akūtas elpceļu infekcijas slimības pazīmes (drudzis, klepus, elpas trūkums) :

3.1.1. Izolē izglītojamo atsevišķā telpā, kurā nodrošina tā paša pieaugušā, kas kontaktējās ar izglītojamo pirms tam, klātbūtni. Visi iesaistītie šajā brīdī lieto kādu no elpceļu aizsegiem;

3.1.2. Treneris sazinās ar vecākiem, kas pēc iespējas ātrāk ierodas pēc bērna. Vecāki telefoniski kontaktējas ar savu ģimenes ārstu;

3.1.3. Izglītojamais tiek ārstēts atbilstoši veselības stāvoklim un atgriežas Skolā saskaņā ar ārstējošā ārsta norādījumiem.

3.2. Ja akūtas elpceļu infekcijas pazīmes (drudzis, klepus, elpas trūkums) parādās kādam no darbiniekiem, tad sazinās ar ģimenes ārstu, informē Skolas administrāciju un seko turpmākām norādēm.

3.3. Ja akūtas elpceļu infekcijas pazīmes konstatētas diviem vai vairāk izglītojamiem un ir radušās aizdomas par grupveida saslimšanu, Skola izolē izglītojamos, nodrošinot pieaugušā klātbūtni, lieto sejas maskas, sazinās ar izglītojamo vecākiem un nodrošina informācijas sniegšanu telefoniski SPKC attiecīgās reģionālās nodaļas epidemiologam – Ilzīte Zaļuma, tālr.64471389.

3.4. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, vispirms ziņo par šo faktu Skolas direktoram, kas tālāk nodod informāciju SPKC reģionālajam epidemiologam.

3.5. Ja darbiniekam vai izglītojamam skolā ir konstatēti nopietni veselības traucējumi, tiek izsaukts neatliekamās medicīnas palīdzības dienests.

3.6. Ja tiek konstatēts COVID-19 infekcijas gadījums, kas saistīts ar kādu no Skolas, SPKC epidemiologi nosaka īpašus pretepidēmijas pasākumus atbilstoši konkrētajai situācijai un sniedz individuālas rekomendācijas Skolas administrācijai, kā arī lemj par karantīnas noteikšanu skolai. Šādā situācijā skolā ar direktora rīkojumu tiek noteikts vai nu IZM piedāvātais B modelis (tiek palielināts attālinātā mācību treniņu procesa īpatsvars) konkrētai grupai vai ar Alūksnes novada domes priekšsēdētāja rīkojumu tiek noteikts C modelis ( mācību treniņu process notiek attālināti) konkrētai grupai/grupām vai visai skolai. Direktors par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis – Izglītības kvalitātes valsts dienestu.

**4.Izglītības iestādes apmeklētāju pieņemšanas kārtība**

4.1. Skolu nedrīkst apmeklēt persona ar elpceļu infekcijas slimību pazīmēm, vai persona, kurai jāievēro karantīna.

4.2. Katrai skolai nepiederošai personai, t.sk., izglītojamo vecākiem un citām personām, apmeklējot skolu, ir jāievēro uz to laiku valstī spēkā esošie noteikumi, jādezinficē rokas, vēlams savu vizīti pieteikt telefoniski.

**5.Komunikācija un atbildības.**

5.1. Skola e-klasē un skolas mājas lapā nodrošina pieejamu informāciju par šo kārtību,

5.2. Atbildīgie par izglītojamo un viņu vecāku iepazīstināšanu ar kārtību ir grupu pedagogi.

5.3..Atbildīgais par epidemioloģisko prasību ieviešanu un koordinēšanu ir skolas direktors. 5.4..Atbildīgais par epidemioloģisko prasību ievērošanu (distancēšanās, higiēnas prasību ievērošana) ir katrs pats un pedagogi, bet par dezinfekcijas līdzekļu nodrošināšanu - saimniecības vadītājs.

5.5. Atbildīgais par izglītojamo veselības stāvokļa novērošanu ir grupas pedagogs.

5.6. Skolā ar izglītojamajiem un vecākiem saziņa ir noteikta: e-klases e-pasts, Whatsapp grupu sarakste, sociālie tīkli, skolas mājas lapa, atbildīgie - grupu pedagogi, administrācija;

5.7. Par saziņu ar dibinātāju, SPKC, IZM un Izglītības kvalitātes dienestu atbildīgs ir skolas direktors.

**6. Noslēguma jautājumi.**

Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID- 19 infekcijas izplatībai nebūs jānodrošina, kārtība atceļama ar skolas direktora rīkojumu.

Alūksnes pilsētas Bērnu un jaunatnes sporta skolas direktore: Līga Tomsone